'Zuma beskou homself verhewe bo wet' – Zondo | Maroela Media
"Dit blyk dat oudpres. Jacob Zuma homself bo die Grondwet beskou," het die Zondo-kommissie van ondersoek na staatskaping opgemerk nadat Zuma uitgevaar het oor die konstitusionele hof se onlangse beslissing het hy voor die kommissie móét verskyn.
Die kommissie het Dinsdagaand in 'n verklaring herhaal dat álmal ingevolge die Grondwet gelyk is voor die reg.
Maroela Media het vroeër berig Zuma het Maandag ten spyte van die hofbevel aangedui dat die kommissie geen verdere samewerking van hom in enige van sy toekomstige prosesse kan verwag nie. "As dié stelling beskou word as 'n skending van wetgewing, moet die reg sy gang gaan," het die oudpresident gesê.
Luidens die verklaring is die kommissie nou bekommerd dat Zuma se versuim om gehoor te gee aan die hofbevel 'n absolute miskenning is van Suid-Afrikaners se regte en belange om antwoorde van hul voormalige president te kry rakende talle bewyse oor staatskaping, korrupsie en bedrog waarby hy betrek word.
Die kommissie beskuldig Zuma daarvan dat hy die integriteit van die kommissie en sy voorsitter, adjunkhoofregter Raymond Zondo, aanval.
Die Zondo-kommissie het nou sy sekretaris gevra om 'n strafregtelike klag teen Zuma in te dien vir sy versuim om die week van 18 en 22 Januarie voor die kommissie te verskyn ten spyte daarvan dat 'n dagvaarding op hom beteken is.
Zuma het ook 'n dagvaarding ontvang om die week van 15 tot 19 Februarie voor die kommissie te verskyn.
"Sou Zuma sy besluit om nié [dán] voor die kommissie te verskyn nie deurvoer en dus in stryd met die dagvaarding optree en die konstitusionele hof se hofbevel minag, sal die kommissie op daardie dag verdere stappe [teen Zuma] aankondig," lui die verklaring.
Gee aan hom sy oranje oorpak en sluit hom toe en gooi die sleutel weg.
Ek wag in spanning om te sien of JZ 15/2 sy gesig gaan wys voor die Zondo-kommissie. Eintlik hoop ek hy gaan nie, dan kan hy ten minste vir 6 maande solank sy maakpas oranje pakkie aantrek terwyl die NVG hul werk doen om seker te maak hy dra vir die res van sy lewe net oranje.
Hierdie man en sy "sidekick " Ace kan die ANC eiehandig tot 'n val bring. Dalk ook SA???
Wat verstaan ons nie? Ek glo nie iemand/persoon sal krimineel aangekla word wat voor die Zondo kommisie verskyn het nie. Dit is alles 'n heksejag van die mense wat nie die nuwe demokraties SA kan aanvaar nie en dit is agente wat die apartheids regime weer wil instel. Ons leef in Afrika en in Afrika word dinge anders gedoen. Ons verstaan nie die kultuur en werkswyse van die Afrikaan nie.
Hoekom as hy nie op die 15 de Feb verskyn nie die kommissie dan sal besluit op verdere stappe.as hy nie verskyn nie is dit minagting van die hof en moet onmiddelik onder arres geplaas word.Dit is soos ek die wet verstaan Die konstitnsionele hof het mos klaar besluit.